BEM-Kilpailutus - Tarjouspyynnön luonti ja lähettäminen – Buildercom Support\n22. helmik. 2022, 13.10\nTarjouspyynnön luominen tapahtuu neljässä eri vaiheessa.\nEri vaiheiden välillä voidaan liikkua Edellinen ja Seuraava -painikkeilla sekä tarjouspyynnön eri vaiheiden otsikoista klikkaamalla.\nVinkki: Tarjouspyynnön tiedot tallentuvat automaattisesti Edellinen ja Seuraava -painikkeilla, eikä välitallennuksia tarvitse tehdä.\nNimi: Tarjouspyynnön nimeksi annetaan kilpailutettavan urakan tai sopimuksen nimi. Hankekilpailutuksissa projektin nimeä ei tarvitse nimi -kohtaan kirjoittaa, koska projektin nimi laitetaan mukaan automaattisesti lähteviin sähköposteihin. Jos kyseessä on kilpailutuspankki, on pankin nimi muodostettava niin, että nimi on soveltuva sen näkyessä tarjouspyynnön viestissä.\nKuvaus: Kuvaukseen voidaan syöttää lyhyt ohje esimerkiksi kysymysten esittämisestä tai muusta aikataulusta.\nAlkamis- ja päättymispäivä: Tarjouspyynnölle määritetään aina päättymisajankohta, jonka jälkeen tarjoajat eivät pääse enää järjestelmän kautta aineistoon käsiksi. Tarjousten avausajaksi voidaan määrittää esim. seuraava päivä tarjousten päättymispäivästä, kuitenkin tarjousajan päättymisen jälkeen.\nTyyppi: Tarjousten vastaanotossa on mahdollista käyttää yksi- tai kaksivaiheista menettelyä.\nYksivaiheisessa menettelyssä tarjous avataan tarjoajittain, määritetyn avausajankohdan jälkeen.\nKaksivaiheisessa menettelyssä avaajiksi määritetyt henkilöt avaavat järjestelmästä ensin 1. vaiheen tarjousdokumentit, jotka ovat laatupisteitä koskevia tarjouksia. Vain niiltä tarjoajilta, joiden laatuosa hyväksytään, voidaan avata hintaosa.\nSähköisen kyselyn toimintaperiaatteet\nTarjouspyynnön aineistojakelu on tarjoajille avoinna tarjouspyynnön päättymisaikaan saakka. Kun tarjouspyynnön päättymisaika menee umpeen, eivät tarjoajat pääse enää lataamaan järjestelmästä tiedostoja. Tarjoajat eivät myöskään tämän jälkeen pysty muokkaamaan jätettyjä tarjouksia tai lisäämään tarjouksiin tiedostoja. Huomioitavaa on, että kun tarjousaika päättyy, on tarjoajien velvollisuus aloittaa tarjoustensa tallentamisen riittävän ajoissa tarjousnäkymässä, jotta kaikki tiedostot ehtivät latautua palveluun kokonaisuudessaan ennen tarjousajan päättymistä. Tarjousajan päättyessä ennen latauksen valmistumista, tulkitaan tarjous järjestelmän puolesta myöhästyneeksi. Tarjousnäkymässä oleva laskuri näyttää tarjoajalle jäljellä olevan tarjousajan.\nTarjousten avausaika on aina tarjouspyynnön päättymisajan jälkeen. Kun tarjousten avausaika on tullut täyteen, voivat avaajiksi määritetyt henkilöt avata jätetyt tarjoukset. Jätettyihin tarjouksiin ei pääse käsiksi ennen kuin asetettu avausaika tulee täyteen.\nTarjousten vastaanotossa on mahdollista käyttää yksi- tai kaksivaiheista menettelyä. 2-vaiheisessa menettelyssä tarjoaja jättää erikseen tarjouspyynnön mukaisesti 1-vaiheessa avattavat dokumentit ja erikseen 2-vaiheessa avattavat, omiin kohtiinsa. Yksivaiheisessa menettelyssä tarjous avataan tarjoajittain, määritetyn avausajankohdan jälkeen. Kaksivaiheisen ollessa käytössä avaajiksi määritetyt henkilöt avaavat järjestelmästä ensiksi 1. vaiheen tarjousdokumentit, jotka ovat yleensä laatupisteitä koskevia tarjouksia. Vain niiltä tarjoajilta, joiden laatuosa hyväksytään, voidaan avata hintaosa (Vaihe 2). Kun kaikki 1. vaiheen tarjoukset on hyväksytty tai hylätty on mahdollista avata ensimmäinen 2. vaiheen tarjous.\nAvaustilaisuudessa pidetään normaaliin tapaan avauspöytäkirjaa ja tarjoajille tiedotetaan kilpailun tuloksesta erikseen sähköpostilla. Järjestelmä huolehtii tarjoajien tietoturvasta siten, että kukaan muu kuin avaajiksi määritetyt henkilöt eivät pääse tarjousdokumentteja näkemään. Hekin vasta avausajankohdan jälkeen. Samoin kukaan muu kuin tarjouspyynnössä määritetyt vastuuhenkilöt ja seuraajat eivät voi nähdä ketä tarjouskilpailussa on mukana.\nKun on valittu sähköinen kysely, niin tarjoajat voivat lähettää toiminnon kautta tarjouspyyntöön liittyviä kysymyksiä. Muut tarjoajat eivät näe toistensa lähettämiä kysymyksiä. Kysymysten määräajan päättymisen jälkeen tarjouspyynnön omistajiksi merkityt henkilöt pystyvät julkaisemaan niihin vastaukset. Julkaistavaksi valitut vastaukset julkaistaan kaikille tarjoajille. Vastauksiin on mahdollista liittää myös liitteitä. Kysymykset ja vastaukset lokitetaan tarjouspyynnön tapahtumalokiin.\nOmistajat, seuraajat ja avaajat valitaan aina palvelun käyttäjistä. Tarjoajat valitaan aina joko organisaation tai omasta osoitekirjasta.\nOmistajat: Omistajaksi valikoituu automaattisesti tarjouspyynnön tekijä, mutta tämän lisäksi varahenkilöksi on lisättävä toinen henkilö. Lisättävä henkilö saa samanlaiset oikeudet kuin tarjouspyynnön tekijä. Näin ollen on suositeltavaa lisätä esim. oma kollega, esimies tms., joka voi esimerkiksi sairastapauksen sattuessa tehdä tarvittavat toimenpiteet tarjouspyyntöön\nAvaajat: Avaajat pääsevät avaamaan jätetyt tarjoukset. Kun tarjousten jättö on käytössä, valitaan tarjousten avaajiksi vähintään kaksi henkilöä.\nHuomioitavaa on, että ainoastaan avaajat pääsevät avaamaan jätetyt tarjoukset. Edes tarjouspyynnön tekijä (=omistaja) ei pääse avaamaan jätettyjä tarjouksia, ellei ole valinnut itseään avaajaksi.\nSeuraajat: Seuraajat ovat henkilöitä, jotka näkevät tarjouspyynnön ja kenelle tarjouspyyntö on lähetetty, sekä tarjoajien aktiivisuuden aineistojen noutamisessa, mutta eivät pysty tekemään lisäkirjeitä tai mitään muutakaan liittyen kyseiseen tarjouspyyntöön. Mikäli tarjousten jättö on käytössä, seuraajat näkevät myös kuka on jättänyt tarjouksen, mutta eivät itse tarjousdokumentteja. Myöskään tarjouspyynnön tekijä (=omistaja) ei pääse seuraamaan aktiivisuutta, ellei ole itse myös seuraajana.\nTarjoajat: Tarjoajia voidaan lisätä käsin tai osoitekirjasta. Jos tarjouspyynnöllä on käytössä sähköinen kilpailutus, tarjouspyyntöön rekisteröityneet tarjoajat näkyvät tällä listalla.\nDokumentteihin valitaan Valitse dokumentit -painikkeella kansiorakenteesta kyseisen tarjouspyynnön koko aineisto.\nVinkki: Voit myös lisätä tarjouspyyntöön dokumentteja Lisää tiedostoja -painikkeella, jos sinulla on muokkausoikeus dokumentinhallinnan kansioon.\nVahvistus -välilehdellä näkyy tarjouspyynnön tiedot kootusti. Voit palata muokkaamaan tietoja yläreunan otsikoista tai Edellinen -painikkeella. Tarjouspyyntö vahvistetaan siinä vaiheessa, kun kaikki aineisto sekä henkilöt on liitetty tarjouspyyntöön. Kun tiedot ovat täytetty, tarjouspyyntö vahvistetaan Vahvista -painikkeella.\nMikäli tarjouspyynnön alkamisajankohta on tulevaisuudessa, voi omistaja ottaa kyselyn vielä muokattavaksi vahvistettu-tilasta. Kun pyyntö avautuu tarjoajille, se muuttuu aktiivinen-tilaan. Tämän jälkeen tarjouspyynnön voi tarvittaessa ainoastaan peruuttaa, jos kilpailutuksessa on tapahtunut jotain, joka estää kilpailutuksen jatkamisen. Muuten kilpailutus jatkuu määrittelyn mukaisesti.\n1 Tarjouspyynnön vastaanottajan ohjeistus


Harmonikka kansanvalistuksen ja populaarimusiikin Suomessa 1850-1900 | etno.net\nHarmonikka kansanvalistuksen ja populaarimusiikin Suomessa 1850-1900\nThe artistic project of my doctorate comprised the concerts Salongista tupaan (From salon to cottage,\n2011), New Melodeon Melodies (2013), Organetto Solo (2014), Palkein ja kielin – ääniä maisemassa (Bellows and reeds – sounds in the landscape, 2014) and Organetto & Organo (2016).\nIn the written thesis, I focused specifi cally on early sales channels for accordions, early performers on the accordion and aspects of public appreciation of the instrument. My principal source database was the digital newspaper archive maintained by the Finnish National Library, where I could search for and compile a wealth of information about instrument sellers, instrument repairers and accordion builders, among other things. I also discuss the debate on the accordion at the height of the folk education movement. A key figure in this debate was the German-Danish-Finnish accordionist Martin Paul (1843–1893), who created a significant career as a performing artist and an accordion teacher in Finland between 1879 and 1893.\nKeywords: bisonoric accordions, 19th-century popular music, new folk music, Martin Paul, history of the accordion, folk education\n1.2. Tutkimuksen lähtökohdat\n1.3. Tutkimuksen lähestymistavat\n2. Harmonikan varhaishistoria Suomessa\n2.1. Harmonikka, virsseli ja paljespeli\n2.2. Harmonikkojen varhainen maahantuonti\n2.3. Harmonikkojen myyntikanavat\n2.4. Harmonikkojen myynti suurimmissa kaupungeissa\n2.4.1. Helsinki, musiikkikaupan monipuolinen keskus\n2.4.2. Pori, Pohjanlahden merellinen kauppakaupunki\n2.4.3. Viipuri, kansainvälinen markkinakaupunki\n2.4.4. Turku, Suomen harmonikkakaupan keskus\n2.4.5. Kuopio, kasvava tehdaskaupunki radan varressa\n2.4.6. Tampere, Sisä-Suomen harmonikkakeskus\n2.5. Harmonikkojen korjaus- ja rakentamistoiminta\n3. Harmonikka osana 1800-luvun viihdetarjontaa\n3.1. Koti- ja ulkomaiset viihdyttäjät, katusoittajat ja multi-instrumentalistit\n3.2. Martin Paul – harmonikan tuntematon kuuluisuus\n3.2.1. Tanskalais-saksalaiset sukujuuret\n3.2.2. Ruotsin kautta Suomeen\n3.2.3. Konserttitoiminta Suomessa\n3.2.4. Konserttipaikat ja ohjelmisto\n3.2.6. Opetustoiminta ja harmonikkakoulut\n3.2.7. Harmonikkakorjausta ja –välitystä\n3.2.8. Unohdettu M. Paul\n4. Harmonikan ja kansallisen ajattelun ristiriita\n4.1. Harmonikka ylikansallisena soittimena\n4.2. Vääränlainen musiikki, soittamisen helppous\n4.3. Markkinat harmonikan kotipesänä\n4.4. Harmonikka ja järjestäytynyt sivistystoiminta\n4.4.1. Nuorisoseurat harmonikan kimpussa\n4.4.2. Harmonikan ja tanssin renkutusta\n4.5. Otto Andersson historian jatkumossa\n6. Lähteet ja tutkimuskirjallisuus\n6.2. Digitaaliset lähteet\n6.4. Sanoma- ja aikakauslehdet\nLiite 1. Sanomalehdistössä ilmoittaneet harmonikkojen korjaajat Suomessa 1869-1900\nLiite 2. Harmonikoista käytetyt nimitykset sanomalehdistössä 1858–1900\nLiite 3. Harmonikkoja myyneet liikkeet ja kauppiaat 1859–1900\nLiite 4. Martin Paulin konserttikalenteri 1879–1893\nLiite 5. Martin Paulin konsertti-ilmoitukset 1879–1892\nLiite 6. Martin Paulin koulutuskalenteri 1880–1892


31.08.2007 / Mulhouse, Ranska\n31.08.2007 Vain päivää myöhemmin, kuin BB9004:n ajama ennätys, CC7107 ajoi saman 331 km/h:n nopeusennätyksen. Nykyaikana em. nopeus tuskin säväyttää, mutta vuonna 1955, se on ollut saavutuksena merkittävä. Valitan kuvan huonoa laatua, sekä sen rajallisuutta; veturi oli asetettu kahden muun veturin väliin niin, ettei sen kuvaaminen ollut juurikaan mahdollista.\nKuvauspaikka: Mulhouse Valtio: Ranska\nLisätty: 01.09.2007 00:00\n12.04.2011 01:11 Jorma Toivonen: Aikoinaan taisin kuulla VR:n "tietäjän taholta", ettei 3-akselisilla teleillä varustetuilla vetureilla pystytä saavuttamaan suuria nopeuksia??? (tämäkin jo 1950-luvulla). 1970-lukuisella ranskalaisella CC6500-sarjalla taidettiin myös saavuttaa 200km/h:n nopeus. Tanskalaiset olivat aikoinaan viisaita ja tilasivat saksalaiseen 152-sarjalaiseen pohjautuvan (?) EG-sarjan veturinsa kahdella lisä-akselilla - teho jotakuinkin sama, mutta vetovoimaa tuli 100kN:a lisää. Tosin tarjonta 6-akselisten sähkövetureiden kohdalla taitaa nykyään olla nolla? Kalliiksihan tuo tulisi, mutta onhan Suomen autokantakin siirtynyt Ladoista voimakkaisiin "katumaastureihin" - miksiköhän?\n12.04.2011 12:04 Kimmo T. Lumirae: Ranskalaisethan myönsivät 50 vuotta tuon nopeusennätyksen jälkeen, että ei se ihan noin ollutkaan. Osa sensaatiota oli, että kaksi erilaista veturia ajoi peräkkäisinä päivinä saman nopeusennätyksen. Sittemmin myönnettiin, että toinen veturi pääsi vain, olikohan 328 km/h ja toinen teki varsinaisen ennätyksen nopeudella 331 km/h. Jorma, uskoisin, että Bombardier myy mielellään EG- tai IORE-tyyppisiä vetureita, kunhan kysyntää löytyy. Ja eikö siellä InnoTransissakin ollut kuusiakselisia koneita? Enkä ymmärrä, mihin väite kolmiakselisen telin nopeusrajoituksista perustuisi. Kokonaan toinen asia on, että kolmiakselinen teli on paljon ongelmallisempi rakenteeltaan kuin kaksiakselinen.


6 x punajuuri – tiesitkö nämä vaikutukset? | ET\nAlentaa verenpainettaPunajuuren sisältämän nitraatin on tutkimuksissa todettu alentavan verenpainetta ja edistävän sydämen terveyttä.\nVirkistää aivojaPäivittäinen annos punajuurimehua edistää ikääntyvien aivojen terveyttä, kertoo amerikkalaistutkimus. Tutkittujen verenkierto parani erityisesti aivojen etulohkossa, jonka rappeutuminen yhdistetään dementiaan. Suositeltu päiväannos 2,5 dl tuoretta mehua.\nVähentää väsymystäPunajuuren mehu saattaa parantaa kestävyyttä, sillä nitraatin vaikutuksesta hapen kuluminen vedestä voi vähentyä ja näin liikunta on vähemmän kuluttavaa kuin muuten.\nSuojaa solujaPunajuuri sisältää runsaasti folaattia, jonka niukka saanti on yhdistetty lisääntyneeseen syöpäriskiin. 100 g punajuurta sisältää folaattia 150 mg.\nLuille ja lihaksillePunajuuri sisältää monipuolisesti kivennäisaineita: paljon kaliumia, kalsiumia, kuparia, magnesiumia, natriumia, rautaa ja sinkkiä.\nKohentaa mielialaaPunajuuren violetin värin ja syykuvioiden on ajateltu piristävän mielialaa. Juureksen sisältämän tryptofaanin uskotaan tuovan mielihyvää vastaavasti kuin suklaa tai punaviini.\n100 g punajuurta sisältää\nMillaisia palveluita toivoisit kotona ikääntymisen tueksi? (siivous, ruuanlaitto, sairaanhoito, talonmiehen työt...) Kirjoita seuraavat numerot peräkkäin: viisi kahdeksan viisi *


Britannian tiedustelupalvelu rikkoi poikkeuksellisesti hiljaisuutensa: "Täysin naurettavaa" - Tivi\n19.3.2017 klo 15:15\nBritannian tiedustelupalvelu rikkoi poikkeuksellisesti hiljaisuutensa: "Täysin naurettavaa"\nBritannian tiedusteluvirasto GCHQ tapaa pitää yleensä kovin niukkaa tiedotuslinjaa. Nyt Yhdysvaltain presidentin Donald Trumpin esittämät väitteet ovat saaneet viraston kuitenkin reagoimaan. Trump esitti väitteitä, joiden mukaan tiedusteluviranomaiset olisivat tarkkailleet häntä vaalikampanjan aikana.\nBritannian tiedusteluvirasto GCHQ rikkoi tavanomaisen hiljaisuutensa ja kommentoi poikkeuksellisesti asiaa, kertoo Financial Times.\n”Viimeaikaiset mediakommentaattori Andrew Napolitanon tekemät syytökset siitä, että GCHQ:ta olisi pyydetty ”salakuuntelemaan” tuolloin presidentiksi valittua (Trumpia) ovat pötyä”, viraston tiedottaja sanoi.\n”(Syytökset) ovat täysin naurettavia ja ne tulisi jättää huomiotta.”\nDonald Trump inspiraation lähteenä: uusi sovellus sopii naistenpäivän henkeen\nKeskiviikkona vietetään kansainvälistä naistenpäivää. Sen kunniaksi niin naiset kuin miehetkin voisivat asentaa ehkäpä tasa-arvoa edistävän sovelluksen.\nEU lujana: USA:n pidettävä vakoilulta suojaavasta sopimuksesta kiinni, tai se revitään - "Ei vaihtoehtoja"\nTuore Privacy Shield -sopimus varmistaa tiedonsiirron Yhdysvaltoihin niin, että eurooppalaisia suojellaan tiedustelupalveluiden vakoilulta. Jos Trumpin hallinto ei kunnioita sopimusta, EU on valmis järeisiin toimiin.\nTrumpin oikea käsi teki sen mistä Hillary Clintonia syytettiin - ja huonosti kävi\nVälillä käy kuten sananlaskussa, sen sai tällä kertaa kokea Yhdysvaltojen varapresidentti Mike Pence, joka jäi kiinni oman AOL-sähköpostin käyttämisestä virallisissa asioissa.


Rustiikkinen seinähylly Chic-antique. TULOSSA - Sisustuskauppa Lapinpöllön Paja\nOsastot: Sisustusliike suosittelee, Uutuudet, Hyllyt, seinänaulakot ja koukut Avainsanat tuotteelle hylly seinälle, pieni hylly seinälle, puinen seinähylly, rustiikkinen seinähylly, seinähylly, seinähylly puu, vanha seinähylly\nRustiikkinen seinähylly aidosta puusta tehty vanhan ajan tyyliin, jossa metalliset seinäkiinnikkeet ovat kauniisti kuvioitu. Tämä näyttävä hylly on katseiden vangitsia soveltuu rustiikin ja maalaisromanttiseen sisustustyyliin.\nKoko: 60 x 20 x 25\n68.5 × 27 × 10 cm\nKirjoita ensimmäinen arvio tuotteelle “Rustiikkinen seinähylly Chic-antique. TULOSSA” Peruuta vastaus


Martti on musiikin ja mölkyn Saksan suurlähettiläs – Hämeen Sanomat\nMartti on musiikin ja mölkyn Saksan suurlähettiläs\n16.10.2004 00:00 Päivitetty 13.6.2018 13:47\nSaksalainen Dag-Martti Trillitzsch tarttuu mölkkyyn tottunein ottein ja onnistuu kaatamaan tarvitsemansa numerokalikan.\n– Mölkky on hieno peli paristakin syystä. Jopa minunlaiseni idiootti ymmärtää pelin hengen ja itsensä satuttaminen on tässä lajissa aika vaikeaa, naureskelee Martti.\nMölkkyyn Nürnbergin lähellä Fürthissä asuva Martti on tutustunut hämeenlinnalaisten kavereittensa kautta. Pari kesää sitten yksi kappale peliä tarttui tuliaistavaroihin eikä olisi suuri ihme, jos lähitulevaisuudessa todistetaan Suomi-Saksa mölkkymaaotteluita tai jopa Euroopanmestaruuskisoja.\n– Saksalaiset ystäväni ovat todella innostuneet mölkystä. Jotkut ovat sorvanneet omat kapulansa itse ja nyt vien tuliaisina kotiin kolme peliä.\nJos kerran mölkky, niin menisikö myös pesäpallo?\n– Minua on juuri pyydetty liittymään Nürnbergin pesäpallojoukkueeseen, he taitavat olla epätoivoisia. En tiedä lajista paljoa, mutta se vaikuttaa yhtä jännittävältä kuin kolme päivää kestävä krikettipeli tai etanajuoksu.\nMartin puhe on metka yhdistelmä saksalaisittain murrettua englantia ja päälle liimatun tuntuisia, mutta hyvin lausuttuja suomenkielisiä sanoja.\n– Yesterday we were at the mökki and made some pulla the way my mummo used to make it.\nPapua-Uusi-Guineassa syntyneeltä mieheltä odottaisi jotain aivan muuta.\n– Suomalainen äitini ja saksalainen isäni olivat siellä 60-luvun puolivälissä kirkon kehitystyöntekijöinä. Kävin jo pienenä kesäisin äitini suvun kotiseudulla, Lammin Porraskoskella ja viimeisen kymmenen vuoden aikana olen kiertänyt Suomea bändien kanssa tai muuten vain.\nMitä musiikkiin tulee, on Martti todellinen moniottelija. Jos hän ei kierrä ja esiinny oman bändin kanssa, hän buukkaa mm. suomalaisia orkestereita Saksaan kiertueille, julkaisee ja maahantuo heidän levyjään.\n– Meillä on ystäväni Christianin kanssa ollut kahden vuoden ajan Fürthissä pieni Kioski-niminen levykauppa. Sen tarjonnasta 75 prosenttia on suomalaista vaihtoehtoista rockia, ja jotkut sisään vahingossa eksyneet suomalaiset ovatkin hämmästelleet valikoiman olevan parempi kuin monessa alan liikkeessä Suomessa.\nHyvällä tuurilla asiakas saa Kioskista hyvän musiikin lisäksi lämpimäisiä, Martin itsensä leipomia korvapuusteja. Resepti juontaa juurensa luonnollisesti Lammille.\nTug Records, 9pm Records ja Humppa Records ovat kaikki Martin levy-yhtiöitä. Esimerkiksi Eläkeläisten levyjen julkaiseminen Saksan markkoille antaa viitteitä, ettei suhteensa musiikkiin ole haudanvakava.\n– Yksi suuria suosikkibändejäni on Aavikko. Heidän näkemyksensä pop-musiikista on ainutlaatuinen ja humoristinen olemalla samalla erittäin underground. Pidän myös paljon muun maussa Motelli Skronklesta, Jolly Jumpersista, 22 Pistepirkosta, Sielun Veljistä, Black Audiosta ja Boomhauerista.\nMartin seuraava vierailu Suomeen ei välttämättä odotuta itseään ensi mölkkykauteen asti. Bändinsä Mäkkelä’s Trash Lounge (äidin tyttönimeä mukaillen) suunnittelee kevätturneeta. Jos vanhoista kokemuksista on otettu vaarin, se ajoittuu myöhäiseen kevääseen.\n– Lokakuussa -97 tulimme bändin kanssa keikoille Suomeen 1970 vuosimallin paketti-Volkkarilla, jossa ei ollut lämmitystä. Turun tullimiehet kysyivät minne matka ja purskahtivat nauruun, kun vastasimme Rovaniemelle. Ymmärsimme kyllä myöhemmin miksi. n


Alumnisuurlähettilään tarina: Katariina Helaniemi | Aalto-yliopisto\nAloitin opiskelut vuonna 2009 ja valmistuin kauppatieteiden maisteriksi kesällä 2016. Opintojeni aikana luin pääaineena markkinointia, suoritin kansainvälisen johtamisen CEMS-kaksoistutkinnon sekä opiskelin kansainvälistä liiketoimintaa vaihdossa Kanadassa ja Ruotsissa.\nOpintojen loppuvaiheessa ja valmistumisen jälkeen työskentelin muutaman vuoden Slush-kasvuyritystapahtuman pääkuraattorina. Pääkuraattorina vastasin tapahtuman puhujista, sisällöistä ja lavoilla käsiteltävistä teemoista.\nSlushin jälkeen työskentelin Demos Effectillä tulevaisuudentutkimuksen parissa, keskittyen digitaalisen yhteiskunnan tulevaisuuteen. Kasvuyrityskentästä ja sen yhteiskunnallisesta merkityksestä inspiroituneena kirjoitin viime vuonna kahden Slush-kollegani kanssa “Kutsuvat sitä pöhinäksi – Tositarinoita kasvuyrittäjyydestä” -nimisen tietokirjan, joka julkaistiin Otavan kustantamana keväällä 2018.\nTällä hetkellä työskentelen San Franciscossa Yhdysvalloissa ja vastaan operaatioista Fifty Years VC -nimisessä pääomasijoitusyhtiössä. Yritys sijoittaa startupeihin, jotka ratkaisevat uusien teknologioiden avulla maailman suurimpia ongelmia.\nItselleni opinnot kauppakorkeakoulussa ovat antaneet laajan ymmärryksen kaupallisesta ajattelusta ja liiketoiminnan perusoletuksista.\nTärkeimmät oivallukset opiskeluun liittyen sain ymmärtäessäni, että koulussa kannattaa mennä niille kursseille, jotka kiinnostavat eniten, vaikka aiheesta ei tietäisi vielä mitään. Silloin oppii eniten, mikä taas motivoi lisää.\nAalto-yliopisto tarjoaa loputtomasti siistejä vaihtoehtoja poikkitieteellisille kurssivalinnoille ja pääaineen tuijottamisen sijaan toivoisin ihmisten rohkeasti tutkivan, minkälaiset kurssit itseä kiinnostaisivat.\nMieleenpainuvimmat muistot liittyvät ehdottomasti ihmisiin, yhdessä tekemiseen ja KY:n toimintaan, jossa työskentelin vuoden kulttuurisihteerinä ja olin mukana monessa.\nMonet parhaista ystävistäni ovat ihmisiä, joiden kanssa on suunniteltu KY:n ensimmäistä vappukulkuetta, herätty aikaisin aamulla juontamaan Silliksiä, treenattu Speksiä, juonnettu kuntiksia, neuvoteltu edarissa tai muuten suunniteltu tulevaa KY:n kellareissa.\nUuden oppimisen tärkeys ja luovan ongelmanratkaisun merkitys kasvaa koko ajan yrityksissä, kuten myös poikkitieteellisen ymmärryksen ja osaamisen tarve.\nOpiskeluaikana on mahdollista kokeilla erilaisia työtehtäviä ja päästä kurkistamaan inspiroiviin organisaatioihin. Myös opiskelijatoiminta antaa ainutlaatuisen tilaisuuden toteuttaa hyvällä porukalla mitä ihmeellisempiä hankkeita, luoda kontakteja ja oppia uusia taitoja.\nItse työskentelin opintojen aikana mm. Roviolla ja Suomen pääkonsulaatissa New Yorkissa, missä pääsin kokemaan, minkälaista ulkoministeriössä työskentely on.\nKannattaa miettiä mikä itseä oikeasti kiinnostaa ja suunnata rohkeasti sinne päin. Usein on hyvä kertoa toiveistaan avoimesti, laittaa viestiä mahdollisille kontakteille, kysellä tutuilta, olla avoin uusille mahdollisuuksille ja luottaa omaan itseensä. Monissa paikoissa tarvittavan osaamisen voi kartuttaa töissä, sillä oikea asenne ja halu oppia ratkaisevat.\nIhmiset, jotka ymmärtävät teknologioita ja liiketoimintaa, ja osaavat ajatella luovasti normien ulkopuolelta, ovat arvokkaita monessa työympäristössä, joten näitä kykyjä kannattaa kehittää jo opiskeluaikana tekemällä erilaisia projekteja ja suorittamalla erilaisia kursseja.\nAlumnius merkitsee väylää liike-elämän ja opiskelijoiden välillä. Toivon, että alumnina voin tuoda tuulahduksia yritysmaailmasta takaisin kouluun ja opiskelijoille, ja sitä kautta olla mukana kehittämässä Aallon kauppakorkeakoulua eteenpäin.\nToivon myös voivani kertoa opiskelijoille sen, mitä itse olisin halunnut jonkun kertovan – Kauppis antaa mahdollisuudet mihin vaan, kunhan itse uskaltaa mennä kunnianhimoisesti sinne, mikä kiinnostaa, ja on valmis opettelemaan asioita alusta alkaen.\nKauppakorkeakoulusta valmistuu sekä kirjailijoita että investointipankkiireja, ja opintojen jälkeen voi suunnata yhtä hyvin musiikkialalle, virkamieheksi, mainosalalle, tutkijaksi tai PR-guruksi. Mahdollisuudet ovat lukemattomat, eikä tarjolla ole ikinä vain yhtä oikeaa polkua.\nTällä hetkellä Helaniemi työskentelee Illusian Group -nimisessä yrityksessä Strategic Impact -tutkimuksen parissa. (2020)\nTutustu tarkemmin Katariina Helaniemen urapolkuun LinkedInissä!\nLue lisää Aalto-yliopiston kauppakorkeakoulun alumniyhteistyöstä sekä muista alumnisuurlähettiläistä, jotka Katariina Helaniemen tavoin ovat mukana kehittämässä koulun alumnitoimintaa: www.aalto.fi/fi/kauppakorkeakoulu/kauppakorkeakoulun-alumnisuurlahettilaat


Tulosta sivu - Ubuntuguiden suomennos\nUbuntun kehittäminen ja yhteisö => Ubuntu Suomi ja yhteisöt => Aiheen aloitti: mikk0 - 17.08.05 - klo:13.40\nOtsikko: Ubuntuguiden suomennos\nKirjoitti: mikk0 - 17.08.05 - klo:13.40\nOlen kääntänyt Ubuntuguidea (http://www.ubuntuguide.org) suomeksi ja melko pitkällä ollaan. :D\nKäännösversio löytyy tällä hetkellä osoitteesta http://koti.mbnet.fi/mikko75/ohjeet/ubuntuguide/index.html ja nyt kaivataan teidän kommenttejanne käännöksestä.\nEli jos löydät käännöskukkasia tai huomaat että olen ymmärtänyt jonkin asian aivan väärin, niin ilmoittele tälle palstalle. Jos jokin lause särähtää pahasti korvaan, niin kerro miten sen voisi paremmin sanoa.\nVertailupohjaksi sama versio englanninkielellä löytyy osoitteesta http://koti.mbnet.fi/mikko75/ohjeet/ubuntuguide/en_index.html.\nEdit: Lisäsin tuohon suomennokseen myös tuon virallisemman backports-varaston, josta janne kertoi http://forum.ubuntu-fi.org/index.php?topic=176.0.\nJos joskun saan aikaiseksi päivittää tämän guiden viimeisimpään versioonsa, niin ehkä se on siellä jo valmiina.\nOtsikko: Re: Ubuntuguiden suomennos\nKirjoitti: janne - 17.08.05 - klo:17.52\nLainaus käyttäjältä: mikk0 - 17.08.05 - klo:13.40\npitänee vilkaista joskus paremmalla ajalla.\ntosin tässä vaiheessa lienee taas mahdollista ruikuttaa ubuntuguiden asenteesta. erittäin hyvä esimerkki siitä on vaikkapa kohta: "K: Miten asennetaan RSS/RDF/Atom uutistenlukuohjelma (RSSOwl)?" jota seuraa pitkähkö ja monimutkainen selitys miten asennetaan java-pohjainen rss-readeri paketinhallinna ulkopuolelta. miksi ihmeessä?\nmiksi kyseisessä kohdassa ei asenneta vaikkapa jotain paketinhallinnasta suoraan löytyvää lukijaa kuten straw tai liferea Gnomelle tai akregator KDE:lle?\nsuomennoksen vikahan tämä ei tietenkään ole, kunhan vaan välillä ärsyttää tuo ubuntuguide (niin hyvä kuin se paikoitellen onkin). se sisältää paljon aloittelijalle hyödyllistä informaatiota, mutta myös turhaa ja huonoa.\nKirjoitti: mikk0 - 17.08.05 - klo:21.22\nOlen samoilla linjoilla Jannen kanssa, mutta toisaalta en välttämättä olisi saanut esim. DVD-elokuvia näkymään kovin helposti koneellani, ellen olisi tähän Ubuntuguideen törmännyt.\nToivottavasti suomennos madaltaa myös kielirajoitteisten kynnystä tutustua Linuxiin ja saada siitä kaikki irti.\nSitähän osaltaan tekee myös tämä foorumi, joten kumarrus tuonne Timo Jyringin suuntaan hänen vaivannäöstään 8)\nKirjoitti: ViPiFi - 17.08.05 - klo:22.25\nJos tuolla guidessa nyt on jotain mikä oikein kunnolla aiheuttaa ahistusta ja päänjomotusta niin...ketterinä ja osaavina henkilöinä varmaankin löytynee muutama Guru jotka korjaa noita osaltaan...\nVaikkapa "Ubuntu Aapinen Suomeksi: parannettu painos"....\nKirjoitti: fish - 18.08.05 - klo:09.19\nei juma*****! 8) suuret kunnioitukset Mik0lle! Tuosta on kyllä tuhansille apua, sano mun sanoneen. ;)\nTodellakin jos Jannella olisi "viritys" -ideoita esim. juuri tuohon nyyssi_riideri-kohtaan, ni vaihtakaa se niin.\nMikäli aikajanalta senttejä käyttöön jää...\nKirjoitti: mikk0 - 24.08.05 - klo:11.18\nNyt tarvitsisin hieman apua suomennoksen kanssa\n1. Muutin sources.list -tiedoston vastaamaan omalla läppärilläni ollutta versiota, jota en mielestäni ollut vielä ehtinyt muokata. Se näyttää vähän oudolta, joten voisiko joku ystävällinen henkilö laittaa tänne varmasti muokkaamattoman sources.lististä (suomenkielisestä asennuksesta).\n2. Jotkin lauseet ovat jääneet hämärän rajamaille tuossa suomennoksessani. Olen merkinnyt ne koodiin fuzzy -merkinnällä (kommentteina). Jos kerrotte noista mielipiteitänne, niin olisin kiitollinen.\nJa vielä: Mikä olisi oikea suomennos termille Console Mode? Onko se pääteistunto, komentotila, konsoli vai jotain muuta?\nKirjoitti: janne - 24.08.05 - klo:13.11\nLainaus käyttäjältä: mikk0 - 24.08.05 - klo:11.18\nvalitettavasti eilen asentamani ubuntu ei ole enää lähtötekijöissään, joten varmasti muokkaamaton tämä ei ole. muista kuitenkin lisänneeni multiversen ja backportsin ja poistaneeni kommentit universeltä ja restrictediltä (sekä kommentoineeni cd:n pois), joten aika varmasti alkuperäinen ole aika lailla tämän kaltainen:\n# deb http://fi.archive.ubuntu.com/ubuntu hoary universe\n# deb-src http://fi.archive.ubuntu.com/ubuntu hoary universe\npitää yrittää jossain välissä vilkaista.\n[quote author=mikk0 link=topic=144.msg771#msg771 date=1124871519]\nJa vielä: Mikä olisi oikea suomennos termille [b]Console Mode[/b]? Onko se pääteistunto, komentotila, konsoli vai jotain muuta?\nminä laittaisin ehkä jomman kumman ensimmäisistä, mutta tiedä sitten. kertooko niistä kumpikaan aloittelijalle yhtään mitään. vaikka toisaalta siinä vaiheessa kun opasta tarvitsee, on aikakin opetella.\nKirjoitti: pikkuteemu - 28.08.05 - klo:14.56\nTe olette loistava, paikka on teidän.\nKirjoitti: Myrtti - 28.08.05 - klo:16.16\nkomentotilaksi minä sen suomentaisin, ainakin Windows-väelle puhuessa tulee komentotilaa käytettyä terminä todella paljon.\nKirjoitti: moonstone - 05.09.05 - klo:16.43\nVoisikohan tuota suomennettua ubuntuguidea parannella niin, että yritettäisiin käyttää softia jotka löytyy jo pakettienhallinnasta?\nKuten esim tuo LimeWire.. hirveää soopaa. Sen tilalla voisi käyttää vaikka GTK-Gnutellaa.\nKirjoitti: mikk0 - 05.09.05 - klo:21.02\nMinullakin oli ajatuksena että voitaisiin tehdä jonkinlainen epävirallinen versio tästä Epävirallisesta Ubuntu Aloitusoppaasta. ;)\nItselläni jäi hampaankoloon esim. grubin säätäminen turvallisuuden maksimoimiseksi.\nAjatus siitä, että recovery modea (pääkäyttäjän istunto komentotilassa) ei saisi käyttöön ilman salasanaa on kyllä hyvä, mutta miksi se pitää tehdä niin vaikeasti? http://ubuntuguide.org/#disableinteractiveeditinggrub\nJos kaikki recovery modeen viittaavat rivit kommentoidaan, niin siitä aiheutuu käyttäjälle kauheasti turhaa vaivaa kun tuota vaihtoehtoa todella tarvittaisiin. Helpompi on vain lukita nämä vaihtoehdot lock-käskyllä, jolloin niiden käyttäminen on helppoa. Riittää kun antaa salasanan ja sitten vain valitsee tuon kohdan valikosta.\nEn tiedä mitä Chua Wen Kiat tähän sanoo, mutta toisaalta ehkä olisikin parempi ehdottaa näitä muutoksia tehtäviksi alkuperäiseen Ubuntuguideen, niin ne olisivat muidenkin kuin meidän käytössämme.\nEli ensisijaisesti siis laittakaa perustellut muutosehdotuksenne osoitteeseen jiyuu0@gmail.com ja sitten vaikka myös tänne. Jos englanninkieli tuottaa vaikeuksia, tai haluatte varmistua onko ideanne loppujen lopuksi sittenkään hyvä, niin voihan tuota tietysti ensin pohtia täälläkin ennen CWK:lle lähettämistä.\nP.S. Itse laitan saman tien ehdotukseni grubin menun muokkaamisesta sähköpostitse Malesiaan. Katsotaan mitä saamme vastaukseksi :)\nEdit: Kunnes saan vastauksen CWK:lta, niin tuo kohta näyttää nyt tältä: http://koti.mbnet.fi/mikko75/ohjeet/ubuntuguide/index.html#disableinteractiveeditinggrub\nKirjoitti: janne - 05.09.05 - klo:22.13\nLainaus käyttäjältä: mikk0 - 05.09.05 - klo:21.02\nhmm... hassua, että tuota grub.confia säädetään käsin, vaikka paljon kätevämpää olisi muuttaa niitä sen tiedoston alussa olevia generointityökalun ohjeistuksia, kuten olen kirjoittamassani HOWTO:ssa yrittänyt ohjeistaa. voi nimittäin tulla yllätyksen se, että asetukset saattavat muuttua "itsestään" jos järjestelmä näkee tarpeelliseksi generoida tuon tiedoston uusiksi (tapahtuuko näin muuten kerneliä päivitettäessä?).\ntuo lock on ihan hyvä, mutta estääkö se myös tavallisen vaihtoehdon käsin editoimisen, jolloin käyttäjä voi lisätä siihen perään parametrin single ja bootata täsmälleen samaan tilaan? jos estää, hyvä, jos ei niin näin saadaan vain valheellinen turvallisuuden tunne.\näh, ajatuskatkos... se salasana tietysti estää sen interaktiivisen editoinnin ja sen avulla pystyy kyllä tarvittaessa boottaamaan single user tilaan, vaikka sitä ei menussa lukisikaan. silti, minusta editointi kannattaa kohdistaa niihin generointiin käytettyihin tageihin.\nKirjoitti: mikk0 - 06.09.05 - klo:11.30\nJostain syystä jäi huomioimatta nämä grubin automaagiset ominaisuudet :-[\nTuo lockalternative=true tietysti aiheuttaa saman lock-käskyn ilmestymisen näihin recovery mode -osiohin, mutta tekee sen tyylikkäämmin, eikä päivityksistä aiheudu riesaa. Noudatan tässä siis jannen howton ohjeita ja päivitän ohjeen Ubuntuguideen sen mukaisesti.\nP.S. Päivitetty versio on nyt kirjoitettu ja löytyy netistä.\nEdit: Jossain yhteydessä olen haukkunut grubin dokumentaatiota olemattomaksi ja eipä info grub paljon tietoa annakaan. Mutta jos suuntaa osoitteeseen http://www.gnu.org/software/grub/manual/html_node/, niin luettavaa on kyllä vähäksi aikaa ;)\nSeuraava show-stopperi onkin sitten tuo rescue mode. Sen suomennokseksi lienee useita vaihtoehtoja (pääkäyttäjän komentotila, yhden käyttäjän tila, tai Windowsista tuttu palautuskonsoli), mutta mikäköhän on mielestänne suositeltava vaihtoehto?\nKirjoitti: mikk0 - 08.09.05 - klo:11.22\nMitä mieltä olette seuraavasta:\nEnglanninkielisessä versiossa sanotaan How to modify kernel boot-up arguments, to gain root user access?\nItselläni särähtää korvaan, jos kirjoitan suomeksi käynnistysargumentteja ja mieluummin käyttäisin sanaa käynnistysparametreja.\nKumpikohan on oikea termi tässä yhteydessä?\nGoogletus define: parameter tuotti mm.\na piece of data that is passed into a program, subroutine, or function call.\nAn expression that is passed to a function or subroutine for evaluation.\nTämän viimeisen kohdan mukaan argumentti olisi ehkä sittenkin se oikea termi, joskin parametri kuulostaa kivemmalta...\nP.S. On se oikea epeli tämä Google. Jos aloittelevan Linux-käyttäjän parasta kaveria lähdettäisiin etsimään, niin monella se olisi varmaan juuri tämä 'Iso-G' ;)\nKirjoitti: janne - 08.09.05 - klo:13.32\nLainaus käyttäjältä: mikk0 - 08.09.05 - klo:11.22\nparametri on ihan oikein ja minusta paljon parempi.\nKirjoitti: CP - 16.09.05 - klo:23.19\nTärkeintä on nyt se, että oppaan käyttäjä ymmärtää tekstistä olennaisen. Tuota ehdottamaasi käynnistysparametri-käännöstä käytetään aika paljon ainakin epävirallisesti ja en näe mitään syytä miksei sitä voisi käyttää epävirallisessa Ubuntu-oppaassa.\nEsimerkiksi alla olevassa Debianin asennusoppaassa kyseistä käännöstä käytetään:\nKirjoitti: mikk0 - 18.09.05 - klo:14.54\nLainaus käyttäjältä: CP - 16.09.05 - klo:23.19\nTärkeintä on nyt se, että oppaan käyttäjä ymmärtää tekstistä olennaisen.\nYleensä olen noudattanut tuota linjaa, mutta joskus meinaa käydä niin etten itse ymmärrä jostain kohdasta sitä olennaista! Tämä taas pakottaa ensin tutkimaan asiaa hieman paremmin, kuten vähintään käymään kyseessä olevan ohjelman nettisivulla katsomassa että mitäs se oikein tekee tai käyttämään vaikkapa Googlen define: -hakua.\nMutta en ole kokenut että tästä mitään haittaa itselleni olisi, vaan juuri päinvastoin ;D\nKirjoitti: janne - 15.11.05 - klo:19.54\ntuossa juuri toisessa säikeessä kritisoidessani ubuntuguiden nykyistä tilaa (==vanhentunut) tuli mieleeni ajatus, josko ubuntuguidea pitäisi lähteä päivittämään, tai vaikka tekemään siitä kokonaan suomalainen versio välittämättä siitä, että alkuperäistä ohjetta ei tunnut päivitettävän.\ntoki tuota vanhaa guidea voisi halutessaan käyttää pohjana, mutta mukaan voisi lisätä paikoitellen selvästi fiksumpia ohjelmavaihtoehtoja ja sitä voisi mahdollisesti ylläpitää aktiivisemmin. tuntuu, että tuo fooruminkin linkki vanhentuneeseen ohjeeseen on hieman harhaanjohtava.\ntoki tämä vaatisi tekijöitä ja mahdollisesti jonkinlaissta organisoitumista aiheen tiimoilta. nyt itsekin ubuntuun siirtyneenä, olisin enemmän motivoitunut puuhailemaan tämän parissa.\nKirjoitti: Speque - 15.11.05 - klo:20.52\nLainaus käyttäjältä: janne - 15.11.05 - klo:19.54\nTietotaitoa itse ohjeiden pähkäilemiseen minulta ei niin hirveästi löydy, hieman uusi kun olen näissä Linux-ympyröissä, mutta jollain tavalla voisin kyllä osallistua. Ainakin kirjoittaa mielestäni osaan, jos siitä hommassa jotain apua on. Mielestäni ajankohtaiselle oppaalle olisi tarvetta. Eikä sen nyt tarvitsis etenkään aluksi maata ja taivaita kattaa. Lähtee liikkeelle tärkeimmistä ja etenee sitä mukaa kun valmista tulee.\nKirjoitti: moonstone - 16.11.05 - klo:09.26\nKirjoitti: janne - 16.11.05 - klo:09.38\nKirjoitti: moonstone - 16.11.05 - klo:09.44\nKirjoitti: janne - 16.11.05 - klo:10.25\nKirjoitti: mikk0 - 17.11.05 - klo:21.56\nSyy siihen, miksi tuo ubuntuguide.org on jäänyt päivittämättä Breezyyn löytyy täältä http://ubuntuforums.org/showthread.php?t=77704 :(\nTietysti tähän voisi käyttää jotain tarkoitukseen suunniteltua ohjelmaakin, mutta näin tämä olisi ehkä helpoin toteuttaa. (IMHO) ;)\nKirjoitti: janne - 17.11.05 - klo:23.24\nKirjoitti: mikk0 - 18.11.05 - klo:06.40\nKirjoitti: _Pete_ - 18.11.05 - klo:10.23\nOlettaisin että osaat käyttää tekstieditoria joten muokkaus on helppoa :)\nKirjoitti: mikk0 - 18.11.05 - klo:11.17\nTuon suomentaminen onnistunee samoilla menetelmillä kuin muidenkin Ubuntun mukana tulevien ohjelmien ja ohjeiden. :D\nKirjoitti: janne - 19.11.05 - klo:13.19\nKirjoitti: mikk0 - 22.11.05 - klo:13.36\nLaitoin nyt joka tapauksessa suomennoksen myös tuosta squarecows-sivuston epävirallisesta ohjeesta menemään sivuston ylläpitäjälle. Eipä siitä kai ainakaan haittaa ole jos myös se saadaan suomeksi? ;D\nEDIT: Eipä näytä päätyvän. Sivuston ylläpitäjästä ei ole kuulunut mitään kahteen viikkoon :(\nKirjoitti: incidence - 01.12.05 - klo:08.40\nUbuntuwiki? Hyvä ajatus, ja hyödyllinen, sinne voisi arkistoida senkin, miten saa toimimaan windowsin slave levyltä ja niin että ubuntu on masterilla jne jne :)\nKirjoitti: moonstone - 01.12.05 - klo:09.00\nKirjoitti: incidence - 02.12.05 - klo:09.15\nKirjoitti: tuke81 - 04.12.05 - klo:01.10


Migri piti turkulaisnaisen avioliittoa kulissina, vaikka nainen oli raskaana – kaksosten isä käännytetään Marokkoon - Paikalliset - Turun Sanomat\nYoussef ja Sofia Lahssinin sylissä kaksospojat Younes ja Yahia. Lahssinit kiroavat, että Youssefin saama käännytyspäätös asettaa perheen vaikeaan rakoon.\n13.11.2019 6:00 10 kommenttia\nTosirakkautta vai ei?\nMaahanmuuttoviraston (Migri) viranomaiset toimivat rakkauden jumalina ja antavat asiassa tuomionsa aina kun suomalainen avioituu oleskelulupaa kärkkyvän ulkomaalaisen kanssa. Se o...\nAKurkinen 13.11.2019 8:27\nEn ymmärrä mikä tästä päätöksestä tekee uutisarvoisen ! Normaali virkapäätös !\nTurunmurre 13.11.2019 16:43\nTässä tapauksessa luotan täysin Migrin tekemään lakien mukaiseen päätökseen. Mihin sitten luottaisimme? Kuka voisi kertoa?\nJuntti 13.11.2019 17:09\nNo vaikka se, että minä en tiennyt, että tällaisia tehdään. Oikein hyvä uutisaihe.\nT.S. 14.11.2019 15:45\nTurunmurre: "Tässä tapauksessa luotan täysin Migrin tekemään lakien mukaiseen päätökseen."\nMigri olisi voinut myös myöntää luvan, ja sekin olisi ollut lakien mukainen päätös.\nEivät ne lait ja määräykset niin yksityiskohtaisia ole, paljon on tulkinnanvaraa.\nNytkin uutisessa lukee että Migri: "julisti pitävänsä Sofian ja Youssefin lokakuussa 2017 solmittua avioliittoa kulissina. Se ilmoitti sillä olevan aihetta epäillä, että Youssef Lahssini yrittää avioliiton avulla kiertää maahantuloa koskevia säännöksiä."\nEli Migri on päättänyt mitä mieltä on ja päätös sen mukaan.\nNythän muuten Suomi sai tuomion Euroopan ihmisoikeustuomiolta. Oli irakilaismies joka oli jo yritetty tappaa ampumalla ja autopommilla. Suomi käännytti hänet Irakiin jossa hänet heti surmattiin. Kyllähän näitä näennäisesti lakien mukaisia päätöksiä tehdään, eivät ne silti aina ole oikeita päätöksiä.\nSheikkis 13.11.2019 15:45\nEli jos saattaa raskaaksi naisen Suomessa, niin tämä ei takaa turvapaikkaa. Hyvä päätös.\nSepponen 13.11.2019 16:10\nAika monesti avioero tulla tupsahtaa kun kansalaisuus on taskussa.. sattuman piikkiin menee toki.. (kuten muissakin liitoissa puolet päättyy eroon)\nPeterPan 14.11.2019 7:11\nMiehellä on voimassa oleva passi ja asiat kunnossa\nMissä nyt on ongelma. Kuka lukiojoista on vastannut kaksosten hoidosta edes yhdessä partnerinsa kanssa. Molempien vaipat on vaihdettava joka yö ja tietenkin aina eri kerroilla. Rintaruokinnan päätyttyä alkaa syöttö-show, tämän jälkeen lasten ollessa hetken tyytyväisiä keskenään, voi ryhtyä siivoamaan ruokailutapahtuman jälkiä kaikilta pinnoilta. Kyseessä on tayspäiväinen työ - ja tässä tapauksessa vieläpä yötyö.\nSuosittelen marikkolaismiehelle työperäisen maassaolon perusteella.


Talous – Sivu 2 – eXtrauutiset\nLibanon on saanut uuden pääministeri, yli vuoden kestäneen hallituskriisin jälkeen. Pääministerinä aloittava miljardööri Najib Mikati sanoi tänään perjantaina hakevansa Persianlahden valtioilta tukea Libanonin vapaapudotuksen lopettamiseksi. IMF:n kanssa asiat ovat jäissä. Mitä tapahtuu, kun kokonainen valtio suistuu akuuttiin kassakriisiin, valuutan arvon romahtamiseen, ja poliittiseen epävakauteen. Libanon, jota joskus 1900-luvun puolessavälissä kehuttiin Lähi-Idän vauraimpana ei-öljyvaltiona, ja Beirut...\n9.8.2021 22:34 9.8.2021 22:35 Pekka KemppainenOne Comment\nAlkuvuodesta konkursseja oli aloitettu hiukan vähemmän kuin viime vuonna vastaavana ajanjaksona, mutta viime viikolla saavutettiin vuoden 2020 viikottainen taso. Suomen Asiakastieto Oy:n datakatsauksen mukaan viime viikolla (vko 31) aloitettujen konkurssien kokonaismäärä tavoitti ensimmäistä kertaa kuluvan vuoden aikana viime vuoden tason. Luku on silti pienempi kuin oli samaan aikaan vuosina 2018 ja 2019, eli ennen koronapandemian...\nKeskon ensimmäisen neljänneksen tulos 2021 oli yrityksen paras kautta aikain, se pistää auttamatta miettimään asioita. Miten on mahdollista, että aikana, jolloin monien ihmisten henkilökohtainen talous on kuralla ja ajat ovat haastavat suuryhtiöt ja kartellit kuten Kesko, S-ryhmä, Lidl, tekevät entistä enemmän voittoa ja mistä tämä kertoo? No yksi pointti on se, että suuryhtiöt pääsevät tässä...\n23.7.2021 16:35 23.7.2021 16:53 Pekka Kemppainen8 Comments\nMeininki on 1990-luvulta alkaen ollut se, että teollinen valmistus siirtyi Kiinaan vanhoista teollisuusmaista, -ja että tätä pidetään luonnonvoimana jolla ei ole subjektia enempää kuin säätiloilla. Säällä ja ilmastolla toki on nykyisessä narratiivissa subjekti ja syyllinen: No sehän on tietty tämä vanha teollisuus läntisissä pahapaha-maissa. Kuinkas muutenkaan! Suuryhtiöille on toki tarjottu myös syöttiä nielaistavaksi: ”Tule meille...\nEnsi reaktioissa maa- ja metsätalousministeri Jari Leppä toteaa EU:n uuden metsästrategian olevan pelättyä parempi. En tiedä, mihin tämä käsitys perustuu, mutta oma käsitykseni luettuani sekä nykypäivään ulottuvan metsästrategian (1) että tämän uuden muutama tunti sitten julkistetun strategian (2) on, että 1. Voimme tulee sanoa hyvästit nykyiselle suomalaiselle kestävälle metsänhoidolle ja puunkorjuulle. 2. Nykyisten suomalaisten hyvien...\nTunisian talous uhkaa romahtaa ellei hallitus saa sovittua uudesta lainasta Kansainväliseltä valuuttarahastolta (IMF:ltä) jo tämän kesän aikana, varoittavat talouden asiantuntija, mutta poliittiset erimielisyydet voivat estää IMF: n ehtojen hyväksymisen, tilanteessa jossa ”välitön romahdus” on sanottu ääneen. Tunisiassakin on ajautunut pois budjettitasapainosta ja -kehyksistä, ja maa on ulkomaisen velkarahan armoilla, ja lisäksi ulkomaisten lainoittajien vaatimukset budjettileikkauksista...


Käydyt maat - Kaukokaipuu matkablogi\nEn ole maabongari, minkä vuoksi en keräile kohteita\nvain tämän listauksen takia.\nSen sijaan olen matkailija, joka palaa usein samoihin kohteisiin tutkimaan enemmän, lisää ja paremmin. Tällaisia kohteita ovat olleet esimerkiksi Bosnia ja sen mielettömän upea luonto ja retkeilymahdollisuudet, joille on menettänyt sydämeni täysin.\nVierailemiani maita on tällä hetkellä 40\nAASIASTA Nepal, Kiina, Singapore, Thaimaa ja Venäjä. EUROOPASTA Ahvenanmaa, Baskimaa, Belgia, Bosnia-Hertsegovina, Espanja, Georgia, Hollanti, Iso-Britannia, Islanti, Italia, Itävalta, Kreikka, Kroatia, Kypros, Latvia, Liechtenstein, Liettua, Luxemburg, Makedonia, Norja, Portugali, Puola, Ranska, Romania, Ruotsi, Saksa, Slovakia, Slovenia, Sveitsi, Tanska, Tsekki, Turkki, Unkari ja Viro. POHJOIS-AMERIKASTA tutuksi on tullut vain Yhdysvallat.\nSUOMI on suosikkimaani, minkä vuoksi halusin nostaa sen kokonaan omaksi osiokseen. Tutustu maamme kansallispuistoihin, erämaihin, ja majakoihin. Innostu retkeilystä, vaelluksesta, suunnistuksesta tai telttailusta. Aina ei tarvitse lentolippua toiseen maahan. ♥\nKansallispuistot / Orivesi\nNuuksion kansallispuisto – Retkipaikan Vappuretki\nKansallispuistot / Koli\nKansallispuistot / Nuuksio / Riippumattoilua\nNuuksion kansallispuisto – 5 miljoonan tähden turinoita\nErämaa / Kansallispuistot / Käsivarsi\nKäsivarren erämaa – Komea Saana, Kölivuoriston kääpä


Hinnasto - Nettakavisuals\nPerheet, Boudoir, Odotus, Pariskunnat\nKuvaus yhdessä sovitussa lokaatiossa\n1-2 tunnin kuvausaika\nKattava upea täysi galleria verkkolinkkinä\nalkaen hinta sisältää vihkimisen kuvaamisen sekä potrettikuvat\nJuhlan kuvaaminen tuntipohjaisella hinnoittelulla\n2h +200€ / kokonaiskuvausaika 5h\n4h +350€ / kokonaiskuvausaika 7h\n6h +500€ / kokonaiskuvausaika 9h\n8h +650€ / kokonaiskuvausaika 11h\n10h +800€ / kokonaiskuvausaika 13h\nVihkimisen & potrettien kuvamäärä n. 100, juhlakuvauksessa syntyy n. 30 kuvaa tunnissa.\n€100/h + alv 24%\nYrityspaketit suunnitellaan aina erikseen teidän tarpeisiinne, ota yhteyttä lomakkeella ja pyydä tarjous.\nKAikki paketit sisältää lisäksi:\nMatkakulut Rovaniemi & Sodankylä (15km keskustasta)\nVerkkogallerian valmiiden kuvien toimituksen 3 viikon kuluessa kuvauksesta.\nKuvaussuunnittelun ennen kuvausta\nMilloin kuvaus kannattaa varata?\nPääsääntöisesti kalenterissani on yleensä aikoja n. kuukauden sisälle, mutta mikäli tiedät jo ennakkoon haluavasi kuvauksen tietylle ajankohdalle kannattaa olla ajoissa liikkeellä.\nOdotuskuvaus kannattaa varata ajoissa viikoille 30-35, ja vauvakuvaus kannattaa varata jo odotusaikana. Odotusaikana tehdyistä varauksista teen kalenterivarauksen ja lopullinen aika katsotaan vauvan synnyttyä.\nSodankylässä kuvaan n. kerran kuukaudessa lauantaina, joten sinne varatessasi kannattaa olla erityisen ajoissa.\nPaljonko saamme valmiita kuvia verkkogalleriaan?\nPeruspakettiin kasaan teille upean aina vähintään 20 kuvan kattavan gallerian. Galleria sisältää sekä värilliset että mustavalkoiset versiot jokaisesta kuvasta, ettekä joudu valitsemaan kuvia koevedoksista.\nPienemmissä minikuvauksissa/erikoiskuvauksissa, joista kerron aina erikseen tapahtumia sivulla, voi olla poikkeava kuvamäärä joka kerrotaan aina kyseisen kuvauksen infossa.\nMiten kuvaukseen kannattaa valmistautua?\nEnnen kuvausta haluan tietää teistä hieman enemmän, ja tämän vuoksi sähköpostiin tulee ennakkokartoitus, jonka pohjalta suunnittelemme kuvauksen kulkua. Saatte myös valmistautumisohjeet tämän myötä ennakkoon.\nMiten kuvaus maksetaan?\nPeruskuvaukset laskutetaan kuvauksen jälkeen 14 vrk maksuajalla. Hääkuvauksissa lisäksi varausmaksu 200€, joka laskutetaan varauksen yhteydessä.\nOnko sinulta mahdollista ostaa lahjakortteja?\nMyyn myös lahjakortteja, ota yhteyttä lomakkeen avulla.\nMissä kuvaukset toteutetaan?\nRovaniemellä voimme kuvata kotistudiollani tai valitsemassanne miljöössä.\nSodankylässä kuvaan pääsääntöisesti miljöössä, mutta myös kotikuvaukset kodissanne ovat mahdollisia.\nBoudoir -kuvausten osalta myös itselle hemmotteluloman varaaminen on aina mahtava idea, ja voit varata haluamasi hotellihuoneen johon tulen mieluusti kuvaamaan. Autan aina mieluusti valitsemaan juuri teidän näköisen miljöön.


Arviot tuotteelle 3M Peltor Maxim Ballistic suojalasi (3M13296-00000)\nSuojalaite Silmien ja kasvojen suojaimet 3M Peltor Maxim Ballistic suojalasi (3M13296-00000) Arviot\nAsiakasarviot: 3M Peltor Maxim Ballistic suojalasi (3M13296-00000)\nKevyet siistinnäkiset lasit\nKäytän ammunnassa. Laadukas vaikutelma, ohuet sangat jotka hyvin menevät kuulosuojainten alle. Sangat irtoavat tosin hieman liian helposti vaikka ne saakin helposti painettua takaisin paikoilleen. HInta-laatusuhde ok. Seuraavat ammuntalasit saavat olla hieman kalliimmat ja laadukkaammat. Toistaiseksi mennään kuitenkin näillä.\nParas hintalaatusuhde suojalaseista\nJo useita vastaavia loppuunkuluttaneena\nvoin kertoa lasien täyttävän tehtävänsä\nloistavasti. Erityisesti haulikkoammunnassa\nnäkyvyys hyvä eikä ole vääristymiä eikä takavalo\nheijastumia lasien kaareutumisen ansiosta.\nRiittävän keveät ja myös litteät sangat sopivat hyvin kuulokkeiden alle.\nErittäin hyvät käyttää silmälasinkehysten kanssa ei tarvitse olla omia silmälaseja alla sitten erilliset suojalasit päällä pitää vaan kaikki on samassa paketissa peltoreissa. Sekä ulkotyössä ovat pronssiset linssit hyvät käyvät aurinkolaista todella hyvin. Keltaiset lasit menee taas harrastuksen parissa ammuttaessa kiekkoa samalla on silmöt suojattuna. Hyvä paketti työhön & Vapaaaikaan.\nLaaja optisesti laadukas näkökenttä\nLähes täydellisen laaja näkökenttä (pysty ja vaaka) sekä optisesti laadukas ja miellyttävä linssi. Sankojen kulman säätö käyttötarkoituksen ja mieltymyksen mukaiseksi. Riittävän reilunkokoiset linssit eivät rajoita näkökenttää juuri edes pystysuunnassa.


Hyvinvointiketju Hehku avaa myymälän Raisioon - Lifestyle - Aamuset\n13.2.2018 14:01 Aamuset\nKeskon ja Oriolan kokonaisvaltaiseen hyvinvointiin keskittyvä Hehku-ketju avaa torstaina myymälän Raision kauppakeskus Myllyyn. Tammikuussa lanseeratusta ketjusta suunnitellaan koko maan kattavaa sadan myymälän verkostoa lähivuosien aikana.\nHehku-myymälä avautuu torstaiaamuna kello 10 Myllyssä.\n– Tänä vuonna avaamme eri puolille Suomea 30 uutta Hehku-myymälää, joista 18 kevään aikana. Asiakkaat ovat ottaneet Hehkun innolla vastaan. Myynti on käynnistynyt vauhdikkaasti verkkokaupassa sekä myymälöissä, kertoo toimitusjohtaja Tuomas Mattelmäki.\nRaision 200 neliön myymälässä on noin 7 000 tuotteen valikoima. Kosmetiikan lisäksi valikoimassa on terveyden ja hyvinvoinnin tuotteita, kuten ravintolisiä, haavanhoitotuotteita sekä lapsiin ja perheenlisäykseen liittyviä tuotteita.\nHehkusta saa tuotteiden ohella neuvontaa sekä palveluita hyvinvointiin.\nRaision myymälässä asiakkaita palvelee kymmenen terveyden, kauneuden, ravitsemuksen ja liikunnan asiantuntijaa. Palvelut keskittyvät kauneudenhoitoon. Tarjolla on myös kynsien pikalakkausta, kulmien ja ripsien värjäystä ja ihonhoitoneuvontaa. Myymälän hoitohuoneessa tehdään kasvohoitoja.


Meidän tarinamme - Finnlog Suomi\nFinnlog on modernin puuarkkitehtuurin suunnannäyttäjä. Toimimme hirsitalojen ja CLT-elementtitalojen suunnitteluratkaisujen kehittämisen, myynnin ja rakentamisen alalla. Keskitymme osaltamme uudenlaisen puuarkkitehtuurin kehittämiseen ja haluamme erottua sen kautta eduksemme.\nFinnlog on rakentanut Suomessa hirsitaloja jo 15 vuoden ajan. Rakentamisen asiantuntijoillamme on pitkäaikainen kokemus alalta, ja suurin osa tiimistämme on toiminut yrityksen palveluksessa jo sen perustamisesta lähtien.\nOn hyvin tärkeää, että laadukas ja arvokas materiaali asennetaan oikein ja taidolla. Koulutusohjelmat ja yhteistyö lukuisien alojen asiantuntijoiden kanssa (muun muassa energiatehokkuuden parantamiseen liittyen) luovat parhaat edellytykset laadukkaan rakennuspalvelun tarjoamiseen.\nPerusarvomme luovat toimivan pohjan yrityksemme kestävälle kehitykselle:\nYmpäristöystävällinen ja luonnonmukainen elinympäristö\nTalomme – sinun kotisi – ovat ympäristöä säästäviä ja valmistettu puhtaista luonnonmateriaaleista\nMonipuolisen luovuuden ja jatkuvan kehityksen tukeminen\nYrityksemme haluaa suunnata katseensa kauas tulevaisuuteen, kehittää jatkuvasti uutta ja uudistaa CLT- ja hirsitalojen arkkitehtuuria\nPidämme tärkeänä rehellistä ja avointa asiointia oman tiimimme sisällä sekä suhteissamme asiakkaisiin ja yhteistyökumppaneihimme\nFinnlogin logo symbolisoi Pohjoismaiden pitkäaikaisia perinteitä hirsitalojen rakentamisessa, turvallisuutta ja suojaa tarjoavaa kotia ja yhdistää nykyaikaisen arkkitehtuurin perinteiseen hirsirakentamiseen.\nLue täältä, miksi sinun kannattaa valita juuri Finnlog.\nMe luomme sinulle unelmiesi kodin!


Viimeksi päivitetty: 10.01.2020 15:42\nVerkostoitumistyökalu markkinoinnin ja myynnin käyttöön\nPäättäjäpankki on rakentamisen ammattilaisrekisteri, josta löytyy noin 30 000 keskeistä rakentamisen päättäjää. Rekisteri toimii Internetissä ja on asiakkaan käytettävissä aina vuoden kerrallaan. Teemme päivityksiä ja haastatteluja rekisteriin pitkin vuotta kolmen hengen voimin.\nTarjoamme Päättäjäpankkia asiakkaillemme valikoidusti. Erityisesti se on tarkoitettu henkilökohtaisen myynnin käyttöön eli sopivien kumppanuuksien ja kohteiden hakuun. Hyvin tehdyistä tiedotteista ja sähköpostiviestinnästä on myös hyviä kokemuksia.\nTavoita ammattirakentajat ja suunnittelijat helposti\nErityisesti seuraamme rakennusliikkeiden, suunnittelijoiden, kuntapäättäjien, taloteollisuuden ja rakennuttajien aikomuksia ja yhteydenpitotietoja. Rekisterissä olevat yritykset pyritään haastattelemaan puhelimitse kerran vuodessa.\nKeskeiset kohderyhmät haastatellaan tarkentavalla kyselylomakkeella, jonka avulla tiedetään mm. minkä tyyppisiä projekteja näillä on menossa, tai tulossa. Kontaktit on helppo poimia tietokannasta listoiksi myynnin tarpeisiin.\nEmme halua painottaa yritysten määrää vaan kumppanuuksien etsimistä.\nTutustu Päättäjäpankin sisältöön tarkemmin tästä (pdf) >\nPalvelemme tarvittaessa pitkälle\nPäättäjäpankin käyttöoikeuden/tunnukset tarjoamme asiakasyritystemme omaan käyttöön tarpeen mukaan, tyypillisesti vuodeksi kerrallaan. Tarvittaessa rajaamme aluetta tai kohderyhmiä. Opastamme ja koulutamme rekisterin käyttöön tarpeiden mukaan.\nLisäpalveluina tarjoamme yhteisesti sovittavia suoramarkkinointipalveluja, kuten kirje-, sähköposti-, tai puhelinkampanjointia. Tärkeintä on asiakkuuksien ja kumppanuuksien aikaansaanti.\nKiinnostuitko? Ota meihin yhteyttä:\nAarne Jussila / 040 900 5601 / aarne(at)jussila.fi\nJaakko Jussila / 040 900 5610 / jaakko(at)jussila.fi\nJorma Puttonen / 040 713 2696 / jorma.puttonen(at)rti.fi